als_Latn dik_Latn sag_Latn
Njerëzit që banojnë në Dukagjin kanë nënshkruar një peticion ku kërkojnë që në hartën e re të ndarjes territoriale, të konsiderohen si njësi më vete. Peticioni iu është drejtuar krerëve më të lartë të shtetit, Presidentit, Kryeministrit, Kryetarit të Parlamentit, kreut të Opozitës etj. Ai është firmosur edhe nga krerët e 5 komunave të kësaj zone dhe në thelb të tij qëndron kërkesa që Dukagjini të jetë njësi më vete, pasi me projektin aktual të ndarjes me 61 bashki, ai, sipas tyre, po copëtohet dhe po zhduket fare nga harta. “Ndarja administrativo-territoriale përcaktohet me ligj mbi bazë të nevojave dhe të interesave të përbashkëta ekonomike dhe të traditës historike. Kufijtë e tyre nuk mund të ndryshojnë pa u marrë parasysh mendimet e vetë popullsisë që banon në to. Kjo e bazuar në nenin 108, pjesë e gjashtë për qeverisjen vendore, të Kushtetutës së Republikës së Shqipërisë.”, thuhet në peticionin e banorëve të Dukagjinit.
als_Latn